Document ID: 32000D0172

KOMMISSIONENS BESLUTNING
af 16. februar 2000
om ændring af beslutning 95/473/EF om fastsættelse af listen over godkendte fiskebrug i Frankrig
(meddelt under nummer K(2000) 377)
(EØS-relevant tekst)
(2000/172/EF)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets direktiv 91/67/EØF af 28. januar 1991 om dyresundhedsmæssige betingelser for afsætning af akvakulturdyr og -produkter(1), senest ændret ved direktiv 98/45/EF(2), særlig artikel 6, og
ud fra følgende betragtninger:
(1) Medlemsstaterne kan for fiskebrug beliggende i ikke-godkendte zoner opnå status som godkendte brug fri for visse fiskesygdomme med hensyn til infektiøs hæmatopoietisk nekrose (IHN) og egtvedsyge (VHS).
(2) Listen over godkendte fiskebrug i Frankrig blev fastsat ved Kommissionens beslutning 95/473/EF(3), senest ændret ved beslutning 1999/556/EF(4).
(3) Frankrig har forelagt Kommissionen begrundelser for at indrømme andre fiskebrug status med hensyn til IHN og VHS som godkendte brug beliggende i ikke-godkendte zoner samt de nationale bestemmelser, der garanterer overholdelse af reglerne om opretholdelse af godkendelsen.
(4) Kommissionen og medlemsstaterne har gennemgået de begrundelser, Frankrig har fremsendt for disse brugs vedkommende.
(5) Det fremgår af gennemgangen, at brugene opfylder samtlige krav i artikel 6 i direktiv 91/67/EØF.
(6) Brugene kan derfor tildeles status som godkendte brug i ikke-godkendte zoner.
(7) Brugene bør opføres på listen over godkendte brug.
(8) De i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -
VEDTAGET FØLGENDE BESLUTNING:
Artikel 1
Bilaget til beslutning 95/473/EF affattes som angivet i bilaget til nærværende beslutning.
Artikel 2
Denne beslutning er rettet til medlemsstaterne.
Udfærdiget i Bruxelles, den 16. februar 2000.

Labels: 12
0
18
6